《寄怀靖江咏沂刘君，吴县慎修叶君，江阴梅修吴君，黻廷朱君三首 其三》
清代·夏子麟

去年浪迹入都门，跋涉曾同南北辕。高唱神驰三不管，娱游心醉万生园。

已无脑力供胥象，可有伊洪度梦魂。何日金台共聚首，消除离恨酌清尊。

作者简介：字炳，本邑长泾地蒲市里人。清末，醉心于康梁新学，入苏州高等师范学堂，以优等理科举人卒业。民国初，军阀混战，先生息影家园，从事教育，兴办蒲市里小学，后任教于无锡荣氏工商中学，苏州乐益女中，江阴县中，课馀以诗赋倾吐爱国之情。著有《思静室课馀剩墨》。